Apple Computer, Inc. - Licensaftale for software

DETTE DOKUMENT BØR LÆSES GRUNDIGT IGENNEM, FØR  SOFTWARE TAGES I BRUG. VED AT TAGE SOFTWARE I BRUG ERKLÆRER LICENSTAGER SIG INDFORSTÅET MED AT VÆRE UNDERLAGT BETINGELSERNE I NÆRVÆRENDE LICENSAFTALE. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENSAFTALE, SKAL LICENSTAGER UMIDDELBART RETURNERE DEN UBRUGTE SOFTWARE TIL KØBSSTEDET OG FÅ KØBSBELØBET REFUNDERET. 

1. Licens. Apple Computer, Inc. eller dets datterselskaber (i det følgende kaldet “Apple”) giver hermed licenstager licens til software og evt. skrifter, uanset om de forefindes på diskette, som ROM (Read only Memory) eller på andet medie (under ét kaldet “Apple-software”). Licenstager ejer mediet, hvorpå Apple-software er indlæst, men Apple bevarer adkomsten til Apple-software. Apple-software i denne pakke og evt. kopier, som licenstager har ret til at oprette i henhold til denne licensaftale, er underlagt bestemmelserne i denne licensaftale.

2. Tilladt brug og begrænsninger. Licenstager har ret til at installere og anvende Apple-software på én enkelt Apple-computer eller en computer fremstillet i henhold til en licensaftale med Apple ad gangen. Licensen tillader ikke, at Apple-software findes på mere end en computer ad gangen. Licenstager må tage én kopi af Apple-software i maskinlæsbar form alene til brug for sikkerhedskopi. På denne kopi skal gengives alle de copyrightmeddelelser, som fandtes på den originale kopi af Apple-software. Licenstager må ikke dekompilere, konstruktionsmæssigt forandre, låne, lease, udleje, distribuere eller på anden måde reducere Apple-software til en form, der kan anvendes uden brug af tekniske hjælpemidler, medmindre lovgivningen fastsætter andet. Licenstager må ikke ad elektronisk vej overføre Apple-software fra én computer til en anden via et netværk. Licenstager må dog overdrage Apple-software, sikkerhedskopien af Apple-software, den tilhørende dokumentation samt en kopi af nærværende licensaftale til en anden part, forudsat at denne gennemlæser og erklærer sig indforstået med nærværende licensaftales betingelser og vilkår, og forudsat at alle andre kopier af Apple-software slettes. Licenstagers rettigheder i henhold til denne licensaftale ophører uden varsel, hvis licenstager ikke overholder betingelserne i aftalen.

3. Begrænset reklamationsret for medier. Apple garanterer, at de disketter eller CD'er, på hvilke Apple-software er indlæst, ved licenstagers normale anvendelse er frie for mangler i materialet og udførelsen i en periode på 90 dage fra det af licenstager dokumenterede købstidspunkt. I denne periode reparerer (eller ombytter) Apple uden beregning de disketter eller CD'er, som måtte vise sig mangelfulde, forudsat at licenstager returnerer dem til Apple eller en Apple-forhandler med et bevis for, hvornår produktet er indkøbt.  ENHVER REKLAMATIONSRET FOR DISKETTER OG/ELLER CD’ER BEGRÆNSES TIL 90 DAGE FRA KØBSTIDSPUNKTET. Ovennævnte begrænsede reklamationsret gælder alene i den udstrækning, ufravigelige lovbestemmelser ikke er til hinder herfor.

4. Ingen reklamationsret for Apple-software. Licenstager anerkender og erklærer sig indforstået med, at det helt er dennes egen beslutning og på dennes risiko at anvende den af nærværende licensaftale omfattede Apple-software. Apple-software og den medfølgende dokumentation leveres som disse er og forefindes uden garanti for funktion eller anden egenskab. Apple eller et hvilket som helst selskab i Apple-koncernen (i pkt. 4 og 5 under ét kaldet “Apple”) FRASKRIVER SIG ETHVERT ERSTATNINGSANSVAR FOR ANVENDELIGHED TIL ET SPECIELT FORMÅL, OG APPLE IFALDER IKKE ERSTATNINGSANSVAR  SOM FØLGE AF, AT FUNKTIONERNE I APPLE-SOFTWARE IKKE HAR EN ANVENDELIGHED, DER KAN OPFYLDE LICENSTAGERS BEHOV, AT AFVIKLINGEN AF APPLE-SOFTWARE IKKE VIL/KAN FORLØBE FEJLFRIT OG UDEN AFBRYDELSER, ELLER AT EVENTUELLE FEJL I APPLE-SOFTWARE IKKE VIL/KAN BLIVE RETTET. DERUDOVER PÅTAGER APPLE SIG INTET ERSTATNINGSANSVAR FOR BRUGEN ELLER RESULTATET AF BRUGEN AF APPLE-SOFTWARE ELLER DEN MEDFØLGENDE DOKUMENTATION MED HENSYN TIL DERES KORREKTHED, PRÆCISE UDFORMNING, DRIFTSIKKERHED ELLER ANDET. INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE  LICENSAFTALE. SKULLE APPLE-SOFTWARE VISE SIG AT VÆRE DEFEKT, PÅHVILER DET LICENSTAGEREN (MEN DERIMOD IKKE APPLE ELLER EN REPRÆSENTANT FOR APPLE) AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER REPRODUKTION AF DATA ELLER PROGRAMMER. 
Ovenstående ansvarsfraskrivelse gælder alene i den udstrækning, ufravigelige lovbestemmelser ikke er til hinder herfor.

5. Begrænsning af ansvar. APPLE ER UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR TILFÆLDIGE, ELLER SPECIELLE SKADER, FØLGESKADER ( HERUNDER DRIFTSTAB), TAB AF DATA ELLER INDIREKTE SKADER, DER MÅTTE OPSTÅ SOM RESULTATET AF BRUG/IKKE BRUG AF APPLE-SOFTWARE, UANSET OM APPLE ELLER EN REPRÆSENTANT FOR APPLE  ER BLEVET ADVISERET OM MULIGHEDEN FOR SÅDANNE SKADER. Apples samlede erstatningspligt over for licenstager for enhver skade, ethvert tab eller foranstaltninger kan maksimalt udgøre det beløb, der er betalt for Apple-software.
Ovenstående begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

6. Eksportlovreklamationsret. Licenstager erklærer sig indforstået med og garanterer, at hverken Apple-software modtaget fra Apple og/eller Apple vil blive sendt, overført, eksporteret eller reeksporteret direkte eller indirekte til at andet land i modstrid med gældende lov. I særdeleshed, men ikke begrænset til, må Apple-software ikke eksporteres eller reeksporteres (i) til lande (eller statsborgere eller udlændinge bosiddende i de pågældende lande), som er underlagt handelsboycot fra USA, eller (ii) til personer opført på det amerikanske finansministeriums liste over "Specially Designated Nationals" eller på det amerikanske handelsministeriums "Table of Denial Orders". Ved at bruge Apple-software garanterer licenstager ikke at være bosiddende i, under kontrol af eller statsborger i et af ovennævnte lande eller være opført på nogen af ovennævnte lister.

7. Amerikanske offentlige myndigheder som slutbrugere. Hvis Apple-software leveres til den amerikanske regering, klassificeres Apple-software som "restricted computer software" som defineret i paragraf 52.227-19 i FAR. Den amerikanske regerings ret til Apple-software fremgår af bestemmelserne i paragraf 52.227-19 i FAR.

8. Gældende lovgivning og tilsidesættelse af bestemmelser. Hvis der findes et lokalt datterselskab af Apple i det land, hvor licensen til Apple-software erhverves, skal den lokale lovgivning i det pågældende land være gældende. I modsat fald vil lovgivningen i USA og staten Californien være gældende. Hvis en retsinstans skulle finde, at en paragraf eller en del af en paragraf i denne licensaftale er i modstrid med gældende ret, skal resten af denne licensaftale stadig gælde i fuldt omfang.

9 Komplet aftale. Licenstager erklærer sig indforstået med, at nærværende licensaftale udgør den eneste aftale mellem parterne, uafhængig af eventuelle tidligere eller nuværende aftaler eller udtalelser. Ingen tilføjelser eller ændringer til denne licensaftale vil være bindende, medmindre de er udfærdiget skriftligt og underskrevet af Apple.

            PPLE COMPUTER, INC. 
   NTERNATIONAL SALES SUBSIDIARY LIST

COUNTRY                 UBSIDIARY

Canada

 

      Apple Canada Inc.

South Africa            
       Apple Computer (Proprietary) Limited

United Kingdom                 Apple Computer (UK) Limited

Sweden, Norway, Denmark       Apple Computer AB

Switzerland                     Apple Computer AG (SA) (Ltd.)

Taiwan                     Apple Computer Asia, Inc.

Netherlands, Belgium         Apple Computer Benelux B.V.

Brazil                      Apple Computer Brasil Ltda.

Spain                      Apple Computer Espana, S.A.

France                     Apple Computer France S.A.R.L.

Austria                     Apple Computer Gesellschaft m.b.H.

Germany                   Apple Computer GmbH

Hong Kong                 Apple Computer International Ltd

Ireland                     Apple Computer (UK) Limited

Mexico                    pple Computer Mexico, S.A. de C.V.

Italy                      Apple Computer S.p.A.

Singapore                  Apple Computer South Asia Pte Ltd

Japan                    
Apple Japan, Inc.

India                     Apple Computer International Ltd.